**Ministru kabineta noteikumu projekta**

**„Grozījumi Ministru kabineta 2013.gada 1.oktobra noteikumos Nr.1031 „Rundāles pils muzeja publisko maksas pakalpojumu cenrādis”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts „Grozījumi Ministru kabineta 2013.gada 1.oktobra noteikumos Nr.1031 „Rundāles pils muzeja publisko maksas pakalpojumu cenrādis”” (turpmāk – Projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Rundāles pils muzejs (turpmāk – muzejs) nodrošina maksas pakalpojumus atbilstoši Ministru kabineta 2013.gada 1.oktobra noteikumiem Nr.1031 „Rundāles pils muzeja publisko maksas pakalpojumu cenrādis”.Vienlaikus, ņemot vērā muzeja darbības paplašināšanos, muzeja sniegto maksas pakalpojumu klāsts ir palielinājies. Tādēļ muzeja publisko maksas pakalpojumu cenrādi, kas izdots, pamatojoties uz Likuma par budžetu un finanšu vadību 5.panta devīto daļu, nepieciešams papildināt ar jauniem maksas pakalpojumiem.Viens no pakalpojuma veidiem ir muzeja izstādes apskate „Telpaugu kolekciju izstāde oranžērijā”, nosakot apmeklējuma maksupieaugušajiem 1,50 *euro* un skolēniem 0,70 *euro* apmērā. 2011.gadā muzeja speciālisti izveidoja un iekārtoja siltumnīcu – oranžēriju un 2013.gadā tā tika atklāta Dārza svētku ietvaros. Oranžērijā apskatāmo augu kolekcijas lielāko daļu veido augi, kas minēti Rundāles pils 1852.gada 20.jūlija inventarizācijas sarakstos. Uz atvēršanas brīdi oranžērijā izvietoto telpaugu kolekcija nebija pilnīga, taču tā tika papildināta, lai sniegtu interesentiem iespēju iepazīties ar Grāfa Šuvālova kolekcijā minētajiem 19.gadsimta vidū iecienītākajiem telpaugiem.Projektā noteikts, ka jaunajam muzeja pakalpojumam - muzeja izstādes apskate „Telpaugu kolekciju izstāde oranžērijā” tiks piemēroti Ministru kabineta 2013.gada 1.oktobra noteikumu Nr.1031 „Rundāles pils muzeja publisko maksas pakalpojumu cenrādis” 3., 4. un 7.punktā noteiktie atvieglojumi un atlaides.Lai veicinātu oranžērijas pieejamību, Projekta 9.punktā ir paredzēts, ka muzeja noteiktajās akciju dienās, atsevišķi muzeja publiskie maksas pakalpojumi muzeja apmeklētajiem tiek sniegti par pazeminātu maksu.Lai sniegtu iespēju jaunajiem pāriem veikt laulību ceremoniju brīvā dabā – Rundāles pils parka teritorijā, tiks piedāvāts jauns muzeja pakalpojuma veids „Rundāles pils parka boskets ar iekārtojumu laulību reģistrācijai”. Minētais pakalpojums atrisinās telpu apskates ierobežojumu uz noteiktu ceremonijas laiku, jo ar katru gadu interesentu skaits slēgt laulības muzeja Rundāles pils teritorijā palielinās. Šobrīd muzeja Rundāles pils parka teritorijā iespējams veikt laulību reģistrāciju bez papildus iekārtojuma. Lai piedāvātais pakalpojums būtu pēc iespējas pilnvērtīgāks, jaunlaulāto ērtībām Rundāles pils parka teritorija tiks nomāta kopā ar iekārtojumu. Rundāles pils parka bosketa iekārtojumā ietilpst koka arka, kura izveidota atbilstoši 18.gadsimta koka detaļu skicēm, desmit koka trīsvietīgie soli un galdiņš. Rundāles arka bosketa iekārtojums paredzēts ar 30 sēdvietām.Gadījumos, kad viesu skaits ir lielāks un jaunais pāris vēlas nodrošināt saviem viesiem papildu sēdvietas, tiks piedāvāta iespēja atsevišķi iznomāt koka soliņus. Pakalpojums iznomāt koka solus būs pieejams arī pārējiem muzeja apmeklētājiem, kas koka solus vēlas izmantot dažādiem pasākumiem jebkurā Rundāles parka teritorijā.Projektā noteiktās maksas pakalpojumu cenas veicinās muzeja pakalpojumu pieejamību sabiedrībai.Iegūtie finanšu līdzekļi tiek izmantoti muzeja sniegto maksas pakalpojumu faktisko izmaksu segšanai. |
| 3. |  Projekta izstrādē iesaistītās  institūcijas | Rundāles pils muzejs, Kultūras ministrija. |
| 4. |  Cita informācija |  Nav |

|  |
| --- |
|  II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 2013.gadā muzeja apmeklējums bija 215 199 apmeklētāju. Muzeja apmeklētāji ir tūristi no Latvijas un ārvalstīm (studenti, skolēni, pensionāri u.c. interesentu mērķgrupas). |
| 2. | Tiesiskā regulējuma ietekme uz tautsaimniecību un administratīvo slogu | Esošais sociālekonomiskais stāvoklis valstī ir ietekmējis muzeja apmeklētāju skaitu un pašu ieņēmumus no muzeja sniegtajiem publiskajiem maksas pakalpojumiem. Iegūtie finanšu līdzekļi par muzeja sniegtajiem publiskajiem maksas pakalpojumiem tiks izlietoti muzeja sniegto publisko pakalpojumu faktisko izmaksu segšanai.Publisko maksas pakalpojumu cenas būtiski neietekmēs muzeja apmeklētāju plūsmu, toties daļēji uzlabos sniegto pakalpojumu kvalitāti. Projektā noteiktās publisko maksas pakalpojumu cenas ir vienādas vai pat zemākas par līdzīgu pakalpojumu sniegšanu citās iestādēs.  |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija |  Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
|  **Rādītāji** | **2014.gads** |  Turpmākie trīs gadi (*euro*) |
|  2015. |  2016. |  2017. |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (2014) gadu |  Izmaiņas, salīdzinot ar kārtējo (2014) gadu |  Izmaiņas, salīdzinot ar kārtējo (2014) gadu |
|  1 |  2 |  3 |  4 |  5 |  6 |
| 1. Budžeta ieņēmumi: | 2117180 | 1500 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2117180 | 1500 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 2117180 | 1500 | 0 | 0 | 0 |
| 2.1. valsts pamatbudžets | 2117180 | 1500 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins | Plānoti ieņēmumi *euro* 1499,70: 1) no telpaugu kolekciju izstādes oranžērijā (1.18.1.) 554,70 *euro* (346 apmeklējumi x 1,50; 51 apmeklējums x 0,70); 2) no Muzeja telpu un teritorijas nomas (3.32.) 900,00 *euro(3 pasākumi x 300,-);*3) no citiem pakalpojumiem (4.10.) 45,- *euro(15 soli x 3,-).* |
| 6.2. detalizēts izdevumu aprēķins | Plānoti izdevumi *euro 555,00 (vid.30 telpaugi) telpaugu kolekcijas papildināšanai oranžērijā un euro 945,00 saimnieciskiem izdevumiem oranžērijas un citu muzeja telpu uzturēšanai*  |
| 7. Cita informācija | 2013.gadā resursi muzeja izdevumu segšanai sastāda 1 693 596 *euro* apmērā, tai skaitā ieņēmumi no maksas pakalpojumiem un citi pašu ieņēmumi veido 1 095 611 *euro* (64,7% no muzeja resursiem izdevumu segšanai) un dotācija no vispārējiem ieņēmumiem 597 985 *euro* (35,3% no muzeja resursiem izdevumu segšanai).2014.gadā resursi muzeja izdevumu segšanai sastāda 2 117 180 *euro* apmērā, tajā skaitā ieņēmumi no maksas pakalpojumiem un citi pašu ieņēmumi 1 045 812 *euro* (49,4% no muzeja resursiem izdevumu segšanai) un dotācija no vispārējiem ieņēmumiem 1 071 368 *euro* (50,6% no muzeja resursiem izdevumu segšanai). Grozījumi maksas pakalpojumu cenrādī palielinās iestādes ieņēmumus no maksas pakalpojumiem un citus pašu ieņēmumus 2014.gadā par 1 500 *euro*. |

*Anotācijas IV un VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Rundāles pils muzejs. |
| 2. |  Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Rundāles pils muzeja esošo funkciju ietvaros. |
| 3. | Cita informācija | Nav |

Kultūras ministra p.i.

vides aizsardzības un reģionālās attīstības ministrs R.Naudiņš

Vīza: Valsts sekretāra p.i. U.Lielpēters

06.08.2014. 13:39

1132

### I.Ripa

Tālr. 63922274

turisms@rundale.net